laion/Wikipedia-Exotic huggingface dataset:
פיוניר (חברת אלקטרוניקה)

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] פַּיוניר (Pioneer) היא חברה יפנית רב-לאומית, המתמחה בייצור מוצרי צריכה אלקטרוניים. החברה מייצרת מגוון מוצרי אלקטרוניקה כגון: טלוויזיות, נגני מוזיקה, נגני דיסקים, מערכות שמע לרכב ולבית, ציוד לתקליטנים, נגני DVD, רסיברים, צגי מחשב, Blu-ray. משרדי ההנהלה נמצאים בעיר קווסאקי שביפן. החברה נוסדה בשנת 1938 בטוקיו על ידי נוזומו מטסומוטו, כחנות לתיקון מוצרי רדיו ורמקולים. פיוניר לקחה תפקיד חשוב בפיתוח טלוויזיה בכבלים אינטראקטיבית ולייזרדיסק. היא הייתה הראשונה לייצר נגן דיסקים לרכב, ו-DVD מקליט. חברת שארפ מחזיקה ב-14% מבעלות פיוניר. 1938: נוזומו מטסומוטו, איש עסקים יפני מקים את 'פיוניר' כחברה ליצור ותיקון מכשירי רדיו ורמקולים. באותה שנה גם החברה מוציאה את המוצר הראשון שלה, רמקול A-8. 1961: החברה נסחרת בבורסה של טוקיו ברשימה השנייה. 1962: החברה מציגה את מערכת השמע הנפרדת הראשונה בעולם. 1966: החברה נכנסת לשוק באירופה וארצות הברית. 1968: נכנסת לרשימה הראשונה של החברות הנסחרות בבורסה של טוקיו ונסחרת גם בורסה לניירות ערך של אוסקה. 1975: החברה מציגה מערכת סטריאו לרכב הראשונה בעולם. 1976: החברה מתחילה להיסחר בבורסה לניירות ערך בניו יורק. באותה שנה יוצאים לאור רמקולים HPM-100 שנחשבו למתקדמים ביותר. 1977: מציגה לעולם לראשונה את הטלוויזיה בכבלים בשיתוף פעולה עם 'וורנר קייבל'. 1978: החברה מוציאה לאור את מקלט הרדיו העוצמתי ביותר שלה עד היום, SX-1980. 1979: החברה מתחילה לייצר לייזרדיסק המיועד לתעשייה. 1982: פיוניר מתחילה ביצור של נגני דיסקים. 1984: פיוניר מייצרת את מערכת השמע הראשונה לרכב המנגנת דיסקים. 1990: פיוניר מייצרת את מערכת ה-GPS הראשונה בעולם. 1997: מקימה חברת תקשורת לוויינים המיועדת לאירופה. 2006: נשיא החברה, קנאו איטו והיו"ר, קניה מטסומוטו מגישים את התפטרותם עקב כישלונות החברה בשנים האחרונות. 2009: פיוניר מעבירה את המשרדים הראשיים שלה מטוקיו לקווסאקי. 2010: החברה מפסיקה לייצר טלוויזיות. 2015: מכירת חטיבת אלקטרוניקה בייתית ל-"Onkyo". מדיה וקבצים בנושא פיוניר בוויקישיתוף אתר האינטרנט הרשמי של פיוניר (באנגלית) פיוניר, ברשת החברתית פייסבוק פיוניר, ברשת החברתית אקס (טוויטר) פיוניר, ברשת החברתית אינסטגרם פיוניר ארצות הברית פיוניר אירופה פיוניר ישראל
שלמה אהרונסון

האם התכוונתם ל... שלמה הכהן אהרונסון (1863–1935) – רבה הראשון של תל אביב שלמה אהרונסון (היסטוריון) (1936–2020) – היסטוריון ישראלי, נכדו של הרב שלמה הכהן אהרונסון שלמה אהרונסון (אדריכל נוף) (1936–2018) – אדריכל נוף ישראלי
מינהל המודיעין הכללי של משרד ההגנה האוקראיני

מינהל המודיעין הכללי של משרד ההגנה האוקראיני (באוקראינית: Головне управління розвідки Міністерства оборони України; בראשי תיבות: ГУР) הוא המודיעין הצבאי של אוקראינה ואגף הביון של צבא אוקראינה. הארגון הוקם ב-7 בספטמבר 1992 כיורש הגה-אר-או הסובייטי. המודיעין הצבאי האוקראיני הוקם בספטמבר 1992 כמחלקת ביון עצמאית בשם המינהל לאסטרטגיה צבאית של משרד ההגנה האוקראיני, אף שהמודיעין הצבאי באוקראינה היה קיים עוד מתקופת רוס של קייב, תחת בוגדן חמלניצקי בשנות 1640. בשנים 1917–1920 פעלה מחלקת המודיעין של צבא הרפובליקה העממית של אוקראינה והיא הייתה לגרעין של המודיעין הצבאי האוקראיני. עם כיבוש אוקראינה בידי הצבא האדום הבולשביקים סיפחו את המודיעין של צבא הרפובליקה העממית של אוקראינה אל הגה-אר-או והיה לאגף האוקראיני של גר"ו. בספטמבר 1992 הוקם המודיעין הצבאי החדש של אוקראינה העצמאית. ב-24 באוקטובר 2016 הוצג סמל חדש של המודיעין הצבאי של אוקראינה, הכולל ינשוף כסף מעופף (סמל לחוכמה, כושר המצאה, זריזות, ידע, תובנה והארה) עם חרב זהב בכפותיו (על הידית - סמל אוקראינה) על רקע גלובוס. בנפרד, שטח רוסיה נראה מודגש בכסף על הסמל. סביב הלוגו יש שתי כתובות. האחת באוקראינית - Воєнна розвідка України - "המודיעין הצבאי של אוקראינה", השנייה בלטינית - "Sapiens dominabitur astris" ("השלטון החכם על הכוכבים"). הינשוף מוצא להורג במסווה מיסטי ומחריד של צייד לילה. הינשוף נראה צד עטלפים - שמהווים סמל למודיעין הצבאי הרוסי, שהמוטו שלו נשמע כמו "רק הכוכבים גבוהים יותר". המחלקה למודיעין אסטרטגי המחלקה לביטחון מידע המחלקה למודיעין המטה הכללי מחלקת כוח אדם מחלקת התמיכה הטכנית המינהל לביטחון פנים מינהל התכנון והארגון מינהל התקשורת מינהל המימון המינהל לאבטחת מידע וסודות מדינה הגדוד הנפרד למטרות מיוחדות מספר 3 (בסיסו בקירובגרד) הגדוד הנפרד למטרות מיוחדות מספר 8 (בסיסו בעיר חמלניצקי) הגדוד הנפרד למטרות מיוחדות מספר 10 (בסיסו בקייב). מהווה יחידת עילית עליונה גה-אר-או אמ"ן DIA מדיה וקבצים בנושא מינהל המודיעין הכללי של משרד ההגנה האוקראיני בוויקישיתוף אתר האינטרנט הרשמי של מינהל המודיעין הכללי של משרד ההגנה האוקראיני (באוקראינית ובאנגלית) מינהל המודיעין הכללי של משרד ההגנה האוקראיני, ברשת החברתית פייסבוק מינהל המודיעין הכללי של משרד ההגנה האוקראיני, ברשת החברתית אקס (טוויטר) מינהל המודיעין הכללי של משרד ההגנה האוקראיני, ביישום טלגרם מינהל המודיעין הכללי של משרד ההגנה האוקראיני, סרטונים בערוץ היוטיוב
קרב טולוז

קרב טולוז הוא קרב שהתרחש ב-10 באפריל 1814 בעיר טולוז שבצרפת. קרב טולוז התרחש ארבעה ימים לאחר כניעתו של נפוליאון למדינות הקואליציה השישית, שהידיעה עליה לא הגיעה למפקדי הצדדים הלוחמים לפני הקרב. לאחר שהדפו בעלות הברית, בפיקודו של ארתור ולסלי, הדוכס הראשון מוולינגטון, את הצבא הצרפתי במערכה קשה שהתחוללה בחצי האי האיברי בסתיו הקודם, פלש הצבא האנגלו-פורטוגזי והספרדי לדרום צרפת באביב 1814. החברות האחרות בברית האנטי-צרפתית השישית, פרוסיה, רוסיה ואוסטריה, גברו על צבאו של נפוליאון בקרב לייפציג באוקטובר 1813, וב-1814 פלשו לצרפת ממזרח, פלישה שריתקה את עיקר הצבא הצרפתי והסתיימה בנפילת הבירה וכניעת נפוליאון, ב-6 באפריל 1814. טולוז, ששימשה כבירה האזורית, הייתה ערוכה להגנה תחת הנהגתו של מרשל צרפת ז'אן-דה-דייה סו (Soult), שנודע בתוארו "הדוכס מדלמטיה". שתי דיוויזיות ספרדיות ודיוויזיה בריטית נפגעו קשות בקרב שנערך ב-10 באפריל, ואבדות בעלות הברית עלו על אבדות הצרפתים בכ-3,000 נפגעים. סו החזיק בטולוז למשך יום נוסף ואז נסוג ממנה עם צבאו. ולינגטון לקח בשבי 1,600 איש, לרבות שלושה גנרלים, אם כי רבים מהם היו פצועים שהושארו בעיר. כניסת צבאו של ולינגטון לטולוז בבוקר ה-12 באפריל התקבלה בתשואות מצד תושבים מלוכנים רבים, אשר אישרו את חששו של סו מפני אפשרות של גיס חמישי בתוך העיר. בשעות אחר הצהריים של אותו יום הגיעו לוולינגטון הידיעות על התפטרותו של נפוליאון בונפרטה וסיום המלחמה. סו הסכים לשביתת נשק ב-17 באפריל. מדיה וקבצים בנושא קרב טולוז בוויקישיתוף ערך זה הוא קצרמר בנושא קרבות. אתם מוזמנים לתרום לוויקיפדיה ולהרחיב אותו.
עקרון התכלילים והמרכיבים

עקרון התכלילים והמרכיבים, הנקרא גם "יחסי היכללות", הוא אחד מעקרונות הסטרטיגרפיה המשמשים לקבוע את גילן היחסי של שכבות סלע ואת זמן ואופן היווצרותן. מהות העיקרון: כל גוף או חלקיק הנכלל בסלע – קדום ממנו. עיקרון זה – כרבים מעקרונות היסוד בגאולוגיה – פותח על ידי ניקולאוס סטנו והורחב מאוחר יותר על ידי ג'יימס האטון. העיקרון דן בשני סוגים של גופים וחלקיקים הכלולים בסלעים: חלק זה של העיקרון דן בסלעים המכילים גופים זרים, שנוצרו לפני היווצרות הסלע עצמו: קסנולית – משמעות המילה ביוונית: "קסנוס" – זר ו"ליתוס" – אבן, כלומר: אבן זרה. קסנולית הוא סלע שנעטף על ידי סלע בהרכב אחר. במרבית המקרים מדובר במאגמה הנקרשת מסביב לסלע הזר בתא מאגמה או בצינור הזנה. אוטולית – סלע הנעטף על ידי סלע בהרכב דומה. במקרה זה יכול סלע – למשל בזלת – להיעטף על ידי זרם של לבה בזלתית, שייקרש סביבו ויכיל אותו. קסנוקריסט – גביש של מינרל הנכלא בתוך סלע במהלך היווצרותו, אך אינו מהווה חלק מהרכבו. דוגמה: יהלום הנישא על ידי קימברליט מן המעטפת אל מחוץ לקרום. חלק זה של העיקרון דן בסלעי משקע קלאסטיים, וגורס כי החלקיקים המרכיבים סלעים אלה קדומים לסלעים עצמם. סלעים אלה – הנקראים גם סלעים דטריטיים – הם סלעים המורכבים משברים וחלקיקים של סלעים קודמים. דוגמאות: קונגלומרט – סלע המורכב מחלוקים מעוגלים, גדולים מ-2 מ"מ – שברי סלעים שעברו בליה, הסעה, השקעה והתקשות. החלקיקים המעוגלים מציינים כי הקונגלומרט נוצר הרחק מן המקום בו נשברו הסלעים, וכי שברים אלה נסחפו לשם והתעגלו בדרכם. ברקציה – סלע הדומה באופן היווצרותו לקונגלומרט, אך בניגוד לו בנוי מחלקיקים זוויתיים ולא מעוגלים. החלקיקים הזוויתיים מציינים כי הברקציה נוצרה במקום בו נשבר הסלע הקודם או בסמוך לו. אבן חול – סלע הבנוי מחלקיקים בגודל שבין 2 מ"מ ל-1/16 מ"מ, בעיקר מהמינרלים קוורץ, פצלת השדה ומינרלי חרסית. בכל המקרים הללו, החלקיקים המרכיבים את הסלע קודמים לו. גאולוגיה - מונחים עמנואל מזור, גיאולוגיה בפטיש ישראלי, האוניברסיטה הפתוחה, 1994, מסת"ב 965-06-0276-3 עקיבא פלכסר, גיאולוגיה, יסודות ותהליכים, אקדמון, 1992, מסת"ב 965-350-026-0 שלמה שובאל, צפונות כדור הארץ, האוניברסיטה הפתוחה (דורש הרשמה לאתר) ובגוגל ספרים
קהילת המודיעין האיטלקית

מערך המודיעין והביטחון של הרפובליקה (באיטלקית: Sistema di informazione per la sicurezza della Repubblica) היא קהילת המודיעין של איטליה, הכוללת כמה ארגוני מודיעין וביטחון, שעברו הליכי רפורמה משמעותיים בשנת 2007. הקהילה הוקמה כאיגוד תחת מערך מאורגן ב-28 באוגוסט 2007. בדומה למבנה שירותי הביון בשאר מדינות העולם, קהילת המודיעין האיטלקית מורכבת משלוש זרועות ביון: ביון חוץ אזרחי, מודיעין פנימי ומודיעין צבאי. ארגוני הביון האיטלקיים הם: DIS - מחלקת המודיעין והביטחון (Dipartimento delle Informazioni per la Sicurezza) - ארגון הכפוף לראש ממשלת איטליה ומחולק לשני משרדים משרד הביטחון המרכזי (Ufficio Centrale per la Sicurezza) - המופקד על ביטחון פנים משרד הארכיון המרכזי (L'Ufficio Centrale degli Archivi) - המופקד על אבטחת סודות מדינה וניהול נתונים עבור השירותים החשאיים. בית הספר למודיעין (La Scuola di Formazione) - אחראי לאימון סוכני ביון איטלקיים. AISI - הסוכנות למודיעין וביטחון פנים (Agenzia Informazioni e Sicurezza Interna) - היא שירות הביטחון העיקרי של איטליה, שהוקמה ב-3 באוגוסט 2007 AISE - הסוכנות למודיעין וביטחון חוץ (Agenzia Informazioni e Sicurezza Esterna) - היא סוכנות הביון הממשלתית של איטליה שנוסדה ב-3 באוגוסט 2007 CISR - הוועדה הבין משרדית לביטחון הרפובליקה (Comitato Interministeriale per la Sicurezza della Repubblica) - היא ארגון תיאום ממשלתי בענייני ביטחון ADSR - הרשות לביטחון הרפובליקה (Autorità Delegata per la Sicurezza della Repubblica) - אחראית לאיסוף מודיעין פוליטי מדיני. ועדת הפיקוח על השירותים החשאיים היא הוועדה הפרלמנטרית לענייני ביטחון הרפובליקה (COPASIR, Comitato Parlamentare per la Sicurezza della Repubblica) ו-COPACO, הוועדה הפרלמנטרית לפיקוח על השירותים החשאיים (Il Comitato Parlamentare di Controllo sui Servizi Segreti). שירות הביון והביטחון הצבאי (איטליה) אתר האינטרנט הרשמי של קהילת המודיעין האיטלקית קהילת המודיעין האיטלקית, ברשת החברתית אקס (טוויטר) קהילת המודיעין האיטלקית, ברשת החברתית אינסטגרם
אלק ראולי

אלק ראולי (באנגלית: Alec Rowley;‏ 13 במרץ 1892 - 11 בינואר 1958) היה מלחין, פסנתרן, נגן עוגב ומחבר ספרי מוזיקה אנגלי. ראולי נולד בלונדון בשנת 1908 נכנס לאקדמיה המלכותית למוזיקה, שם למד הלחנה אצל פרדריק קורדר (Frederick Corder), עוגב אצל ה. ו. ריצ'רדס ופסנתר אצל אדוארד מורטון (Edward Morton). בשנים 1912 עד 1921 היה נגן עוגב בכנסיית סנט ג'ון בריצ'מונד ומ-1921 עד 1932 בסנט אולבנ'ס בטדינגטון. במקביל לימד בטריניטי קולג' הלונדוני וקידם רבות את החינוך המוזיקלי. הוא הרבה להופיע ולשדר ברדיו בדואו פסנתר עם אדגר מוי (Edgar Moy) בשנים 1933-43 ונודע ברבים ביצירותיו להרכבי חובבים. בשבעת שירי המקהלה שלו, "מבחר מלחים", יש שפע מוזיקה טובה ודי אתגר לעשות את החזרות למעניינות. נוסף לכך כתב ראולי יצירות רבות לפסנתר סולו ולעוגב סולו. בלט המימיקה שלו, "הנסיכה שאיבדה מנגינה" זכה לפרסום מטעם קרן קרנגי בשנת 1926. אף כי רבות מיצירותיו הן מיניאטורות, היו לו גם יצירות גדולות, שבוצעו בקונצרטי הפרום ובפסטיבל צ'לטנהם. 1958 פרס לזכר אלק ראולי בקולג' טריניטי, תרומת סר הרולד קניון 1970 פרס רסיטל הפסנתר על שם אלק ראולי מטעם פרופסור אלפרד קיצ'ין מלגת ביצוע מוזיקלי מטעם בריל קינגטון באוניברסיטת איסט אנגליה "ארבע ידיים - פסנתר אחד" (אוקספורד, 1940) "מוזיקה הלכה למעשה" (Practical Musicianship) (לונדון, 1941) "אלתור: מסה לנגני עוגב" (Extemporisation) אלק ראולי, באתר AllMusic (באנגלית) אלק ראולי, באתר MusicBrainz (באנגלית) אלק ראולי, באתר Discogs (באנגלית) בריל קינגטון, "אלק ראולי",מילון גרוב למוזיקה ומוזיקאים אונליין
החזר השקעה

החזר השקעה (הידוע גם בקיצור האנגלי ROI‏ - Return on Investment או כ-ROR‏ - Rate of Return) הוא מדד כלכלי להערכת הכדאיות של פעולה הכרוכה בהשקעת כסף, זמן או משאבים אחרים. על ידי השוואת כמות ההכנסה המתקבלת ביחס לעלות ההשקעה, המדד משמש גם להשוואה בין חלופות ההשקעה השונות העומדות בפני ארגון. חישוב המדד מתבצע באמצעות חישוב הרווח מההשקעה חלקי עלותה. הן הרווח והן העלות אינם בהכרח נתונים ריאלים, כגון כסף - לדוגמה הרווח מההשקעה יכול להתבטא גם בנאמנות לקוחות או חיזוק תדמית המותג, אשר לעיתים קשה לכמת במונחי הון. עם זאת, לצורך חישוב החזר ההשקעה מקובל לקבוע ערכים ריאלים גם לאלמנטים מופשטים שכאלה, כאשר הם מהווים חלק מההשקעה או מהרווח. המדד משקף את רווחיות ההשקעה ומסייע לבחון את קצב ההתקדמות למול יעדים, מתחרים או השווקים. המדד נמצא בשימוש עסקים רבים והפך לכלי נפוץ בכלכלה המערבית. נהוג לבחון את החזר ההשקעה כאשר מתכננים להשקיע בפרויקטים כגון: פיתוח מוצר; חדירה לשווקים חדשים (בחירה בין מנועי צמיחה); רכישת קווי ייצור. הדרך הבסיסית והנפוצה ביותר לחישוב ROI היא באמצעות הנוסחה {(הכנסה - הוצאה)\ הוצאה}. לדוגמה: במידה ורכישה של פס ייצור בעלות של 100 ₪ תיצור הכנסה של 125 ₪ אזי נקבל: ROI = 0.25. מקובל לבחון את כדאיות הפרויקט בהשוואה לאלטרנטיבה: האם: ROI > R? כאשר ערך ה ROI גדול מערך הריבית האלטרנטיבית (עלות ההון) אזי הפרויקט כדאי. תוצאות אפשריות הן: כדאי (+), אדישות (0) או הפסד (-). במילים אחרות, תנאי הכרחי לכדאיות הפרויקט הוא תשואה חיובית; אך תנאי נוסף הכרחי אשר יתמוך בביצוע הפרויקט הוא כאשר החזר ההשקעה של הפרויקט יהיה גבוה מאלטרנטיבת ההשקעה. שיעור תשואה פנימי מדיה וקבצים בנושא החזר השקעה בוויקישיתוף
רביעיית ג'וליארד

רביעיית ג'וליארד (באנגלית: Juilliard String Quartet) היא רביעיית מיתרים, שנוסדה בשנת 1946 בבית הספר ג'וליארד בניו יורק. החברים המקוריים היו רוברט מאן ורוברט קוף בכינורות, רפאל הילייר בוויולה וארתור וינוגרד בצ'לו; החברים הנוכחיים (לשנת 2009) הם ניק אנט ורונלד קופס בכינורות, סניואל רודס בוויולה וג'ואל קרוסניק בצ'לו. ב-2011 יחליף ג'וזף לין את ניק אנט. ג'ואל סמירנוף עזב את הרביעייה אחרי עונת 2008–2009 כשהתמנה לנשיא מכון קליבלנד למוזיקה. ההרכב מכהן כיום כרביעיית הבית הן של בית ספר ג'וליארד והן של ספריית הקונגרס. הרביעייה זכתה במספר רב של פרסים, בהם ארבעה פרסי גראמי וחברות ב"היכל התהילה של האקדמיה הלאומית לאמנויות ההקלטה ולמדעים". הרביעייה מנגנת קשת רחבה של מוזיקה קלאסית והקליטה יצירות מאת מלחינים שונים, בהם בטהובן, מנדלסון, בארטוק, דביסי ושוסטקוביץ'. כן קידמה מלחינים בני זמננו כמו אליוט קארטר, ראלף שאפי ומילטון באביט. רביעיית ג'וליארד הופיעה עם נגנים אחרים ידועי-שם כמו אהרן קופלנד, יו-יו מה ומאוריציו פוליני. הרביעייה החלה להקליט בשנת 1949 עם חברת סוני קלאסיקל (קודם "תקליטי קולומביה" ו-"CBS יצירות-מופת") ורשימת ההקלטות של הקבוצה כוללת כיום למעלה מ-100 פריטים, מהם ברפרטואר המוכר ואחרים מוכרים פחות. לשבחים מיוחדים זכו הקלטותיהם מראשית שנות ה-50' של שש רביעיות המיתרים של בארטוק בחברת קולומביה ויצירות שונות שהוקלטו בחברת RCA להקלטות סטריאו חיות (1958-62 בקירוב). רוברט מאן 1946 ג'ואל סמירנוף - 1997 ניק אנט - 2009 ג'וזף לין 2010 רוברט קוף 1946 איזידור כהן 1958 ארל קרליס 1966 ג'ואל סמירנוף 1986 רונלד קופס 1997 רפאל הילייר 1946 סמיואל רודס 1969 ארתור וינוגרד 1946 קלאוס אדם 1955 ג'ואל קרוסניק 1974 פרס גראמי לביצוע מצטיין של מוזיקה קאמרית רביעיית המיתרים ג'וליאדס על בטהובן: רביעיות המיתרים המאוחרות (1985) רביעיית המיתרים ג'וליארד על שנברג: רביעיות לכלי מיתר מכלול (1978) רביעיית המיתרים ג'וליארד על דביסי: רביעייה בסול מינור/ראוול: רביעייה בפה מז'ור (1972) מדיה וקבצים בנושא רביעיית ג'וליארד בוויקישיתוף אתר האינטרנט הרשמי של רביעיית ג'וליארד (באנגלית) רביעיית ג'וליארד, ברשת החברתית פייסבוק רביעיית ג'וליארד, במסד הנתונים הקולנועיים IMDb (באנגלית) רביעיית ג'וליארד, באתר אפל מיוזיק (באנגלית) רביעיית ג'וליארד, באתר ספוטיפיי רביעיית ג'וליארד, באתר AllMusic (באנגלית) רביעיית ג'וליארד, באתר MusicBrainz (באנגלית) רביעיית ג'וליארד, באתר Discogs (באנגלית) רביעיית ג'וליארד, באתר Songkick (באנגלית)
פראטר

פראטר (בגרמנית: Prater) הוא הפארק הציבורי הגדול בעיר וינה. הפארק שוכן בין נהר הדנובה לבין תעלת הדנובה, ברובע לאופולדשטאדט. הפארק ידוע בעיקר בשל פארק השעשועים וורסטפראטר (Wurstelprater) שבו נמצא גלגל הענק "וינר ריזנראד" ולצידו אצטדיון ארנסט האפל, שנקרא בעבר "אצטדיון פראטר". בשנת 1162 נמסר השטח למשפחה בשם דה פראטו (de Prato) על ידי פרידריך הראשון, קיסר האימפריה הרומית הקדושה. השם "פראטר" מופיע לראשונה בתעודה משנת 1403 בהתייחס לאי בדנובה, הוראת השם התרחבה עם הזמן לשטח הסמוך. בשנת 1560 נרכש השטח על ידי מקסימיליאן השני, שהפך אותו לשטח ציד קיסרי. יורשו, רודולף השני, אסר כניסת אזרחים לשטח. ב-1766 הכריז יוזף השני על השטח כפארק ציבורי פתוח לכל, הוא גם נתן רישיון לפתיחת בתי קפה ובתי בירה בשטח, דבר שסייע להפיכת המקום לאזור בידור ושעשועים. הציד היה מותר בפארק עד 1920. בשנת 1838 נפתחה סמוך לשער הכניסה לפארק תחנת הרכבת הצפונית (Nordbahnhof) ששינתה את שמה ל"כוכב פראטר" (Praterstern) ב-1959. בשנת 1873 התקיימה בשטח הפארק התערוכה העולמית של וינה (1873) עבורה נבנה מבנה עגול (רוטונדה), שעלה באש בשנת 1937. כיום נמצא במקום זה מרכז התערוכות (Messegelände). ב-1897 הוקם הגלגל הענק, שהפך את הפארק לאטרקציה בקנה מידה אירופאי. בין 2004 ל-2008 נערכו שיפוצים נרחבים בפארק, שכללו הרחבת קו הרכבת התחתית של וינה אל הפארק והקמת שלוש תחנות לאורכו. פארק השעשועים נפתח ב-1895 ביוזמתו של גאבור שטיינר עם תצוגה שנקראה "ונציה בווינה" שכללה לגונה מלאכותית ואשר דימתה סיור בעיר. מתכנן התצוגה היה האדריכל הציוני אוסקר מרמורק והצייר מוזר. ב-1897 צורף לתצוגה הגלגל הענק, שהיה הגדול באירופה. בתיאטרון פתוח הוצגו אופרטות של פרנץ להאר ואחרים. כיום הכניסה לפארק היא חינמית, אך יש לשלם בנפרד עבור כל אטרקציה. בנוסף לגלגל הענק מכיל הפארק אטרקציות מקובלות כגון רכבת הרים, רכבת שדים, קרוסלות ופלנטריום. הדמות "קלפאטי" (Calafati), שהיה חלק מקרוסלה בשם "סין הגדולה" בראשית ימי הפארק מהווה את סמלו. מוזיאון קטן מציג את תולדות המקום. סצנה ארוכה בסרטו של קרול ריד, בכיכובו של אורסון ולס, האדם השלישי, מתרחשת בפארק. בפארק צולמה גם סצנה מהסרט 007 באזור המסוכן. מספר סצנות מהסרט לפני הזריחה מתרחשות בפארק. הפארק מופיע בסיפורו של ש"י עגנון "הרופא וגרושתו". הפארק מאוזכר בסיפורו של דוד פוגל ״חיי נישואים״. הפארק נזכר בנובלה ״למות״ מאת ארתור שניצלר. מראה כללי ממרומי גלגל הענק הדמות "קלאפטי" וינר ריזנראד] רכבת תיירים בפארק מדיה וקבצים בנושא פראטר בוויקישיתוף אתר האינטרנט הרשמי של פראטר אתר פראטר הרשמי (באנגלית) (בגרמנית) ב-1979 השתנה שם התחנה לתחנה הצפונית וב-2007 השתנה שוב לכוכב פראטר.
ישראל פז

ישראל פז (גולדשמיד) (1926 – 1 במרץ 2002) היה מבכירי כתבי הספורט בישראל, מקום המדינה ובמשך כחמישים שנה. פז נולד בליטא, ועלה לארץ ישראל עם ואחיו אליהו פז משפחתו בגיל 10. מגיל 13 שיחק בקבוצת הפועל תל אביב בכדורסל, כדורעף וכדורגל. בהמשך שימש כשופט כדורסל עד שנת 1962. בשנים 1968-1973 כיהן כסגן יו"ר איגוד הכדורסל בישראל. מ-1976 היה חבר בוועד האולימפי בישראל. פז הוא ממייסדי תא עיתונאי הספורט בארץ, ותקופה מסוימת שימש גם כיושב ראש התא. שימש ככתב הספורט הראשי של העיתון "על המשמר" משנת 1946 עד 1992. היה ממייסדי העיתון "חדשות הספורט", וערך את העיתונים "קול הספורט" ו"ספורט לעם". בלט בסיקור העקבי של מרוץ הקפת התבור המסורתי, מרוץ אשר אורגן על ידי מרכז הפועל לזכרו של האלוף יצחק שדה. כמו כן, עסק בסיקור תחום הכדורסל ברשות השידור. נודע בכך שערך תיעוד קפדני וסטטיסטי של משחקי כדורסל בישראל. פז חיבר מספר ספרים על תולדות הספורט והכדורסל בישראל, בהם "מי ומי בספורט", "אלפים ואלופים", "הכדורסל בישראל 1948-1968", "אלבום ה-50 של ההתאחדות לכדורגל" ו"כדורסל 1982" (יחד עם שמואל יעקבסון). נפטר ב-1 במרץ 2002. לאחר מותו עבר אוסף הסטטיסטיקה שאסף לאורך השנים לארכיון מנהלת ליגת העל. ישראל פז באתר "ספסל" ישראל פז, דף שער בספרייה הלאומית אתר "ויקיפועל" - האנציקלופדיה המקוונת של הפועל תל אביב
פרטר

האם התכוונתם ל... פרטר – דירה צמודת-קרקע שגובה הכניסה שלה כ-4–5 מדרגות פרטר (גינון) (Parterre) – מבנה של גן בגן צרפתי ז'ורז' פרטר (Prêtre) – מנצח צרפתי פראטר (Prater) – הפארק הציבורי הגדול בעיר וינה
דג השמך (ליד)

דג השמך (בגרמנית: Die Forelle), אופוס 32 (550 ברשימת דויטש) הוא ליד מלא חיים, שפרנץ שוברט הלחין בשנת 1817. היצירה הזו, בעלת הפופולריות העצומה, נועדה לקול סולו ולפסנתר. המילים לקוחות משלושת הבתים הראשונים מבין ארבעה בפואמה מאת כריסטיאן פרידריך דניאל שובארט. היצירה כתובה במבנה סטרופי משתנה, כלומר, בתי המוזיקה זהים בדרך כלל, עם בית אחד שונה. השיר הוא הבסיס למערכת וריאציות בפרק הרביעי של חמישיית דג השמך (667 ברשימת דויטש) משנת 1819. ב-1846 השתמש ליסט בגרסה חופשית ומתועתקת של הליד בשתי גרסאות לפסנתר סולו. לוין קיפניס כתב שיר בשם "פרחי הצבעונים" לליד זה. מדיה וקבצים בנושא דג השמך בוויקישיתוף מידע על היצירה "דג השמך" באתר מיוזיק בריינז דג השמך, באתר אנציקלופדיה בריטניקה (באנגלית) מילות תרגומו של קיפניס והקלטת השיר בעברית, יחד עם המלים המקוריות באתר זמרשת Die Forelle, D.550 באתר פרויקט ספריית התווים הבין-לאומי (באנגלית) Original Text and translations to English Die Forelle (Franz Schubert) (Die schöne Müllerin - Franz Schubert), Monsegur Vaillant Full score and MIDI file at Mutopia ביצוע של הזמרת הישראלית עפרה חזה לאופרה "Die Forelle", באתר יוטיוב
דג השמך

האם התכוונתם ל... שֶׁמֶךְ (ידוע גם בשמות טְרוּטָה ופוֹרֶל) - שמם של מיני דגים אחדים דג השמך (ליד) – ליד מאת פרנץ שוברט חמישיית דג השמך – חמישייה מאת פרנץ שוברט
שירות אכיפת החוק הצבאי (אוקראינה)

שירות אכיפת החוק הצבאי של הכוחות המזוינים האוקראיניים (באוקראינית: Військова служба правопорядку у Збройних Силах України) הוא המשטרה הצבאית של אוקראינה (באוקראינית: Військова поліція України). הגוף הוקם ב-19 במאי 2002. על פי אומדן כוח אדם משנת 2005, מצבת כוח האדם שלו עמד על 1,745 חיילים. מפקד החיל הוא גנרל-מייג'ור איהור קרישטון. חיילי המשטרה הצבאית האוקראינית נטלו חלק במבצעי אכיפה שונים באזור ואסיט, עיראק בשנת 2005, כחלק מסיוע לכוחות הקואליציה של ברית נאט"ו. גנרל מייג'ור אולכסנדר דובליאן (2002 - 2007) גנרל מייג'ור סרהיי הליבוב (2007 - 2015) גנרל מייג'ור איהור קרישטון (משנת 2015) מדיה וקבצים בנושא שירות אכיפת החוק הצבאי בוויקישיתוף שירות אכיפת החוק הצבאי, ברשת החברתית פייסבוק שירות אכיפת החוק הצבאי, ברשת החברתית אינסטגרם נוסח החוק אודות הקמת המשטרה הצבאית האוקראינית מידע על מבנה המשטרה באתר משרד ההגנה האוקראיני “ВСП надає допомогу місцевим органам влади у підтриманні правопорядку”, — генерал-майор Ігор Криштун ערך זה הוא קצרמר בנושא צבא ובנושא אוקראינה. אתם מוזמנים לתרום לוויקיפדיה ולהרחיב אותו.
ויקיפדיה הפולנית

ויקיפדיה הפולנית (פולנית: Wikipedia polskojęzyczna או Wikipedia, wolna encyklopedia) היא הגרסה הפולנית של ויקיפדיה, שהייתה לוויקיפדיה התשיעית שנפתחה, ב-26 בספטמבר 2001. נכון ליולי 2019 הייתה ויקיפדיה הפולנית הוויקיפדיה ה-10 בגודלה בעולם. כמו כן, היא הוויקיפדיה השנייה בגודלה מבין השפות הסלאביות לפי מספר ערכיה, לאחר ויקיפדיה הרוסית. נכון ל-23 בספטמבר 2024 ישנם בוויקיפדיה הפולנית 1,629,107 ערכים. 27 בינואר 2005: מייסדי ויקיפדיה הפולנית קיבלו את הפרס "אזרחי האינטרנט של השנה 2004". יולי 2005: tsca.bot, אחד מהבוטים של ויקיפדיה הפולנית, תוכנת להעלות סטטיסטיקות מדפים ממשלתיים רשמיים על העיריות של צרפת, פולין ואיטליה. תוך מספר חודשים, הבוט העלה למעלה מ-40,000 ערכים חדשים. 4 בספטמבר 2005: ויקיפדיה הפולנית עקפה את ויקיפדיה ההולנדית במספר הערכים. אולם, כ-5 ימים לאחר מכן, היא חזרה למקום השביעי לאחר שנעקפה על ידי הוויקיפדיה האיטלקית. 18 בספטמבר 2005: ויקיפדיה הפולנית עקפה את הוויקיפדיה השוודית והפכה לוויקיפדיה השישית בגודלה. 23 בספטמבר 2005: ויקיפדיה הפולנית עקפה את הוויקיפדיה האיטלקית והפכה לוויקיפדיה החמישית בגודלה. 15 בינואר 2006: ויקיפדיה הפולנית עקפה את ויקיפדיה היפנית והפכה לוויקיפדיה הרביעית בגודלה. 24 בספטמבר 2013: ויקיפדיה הפולנית חצתה את רף מיליון הערכים. אתר האינטרנט הרשמי של ויקיפדיה הפולנית (בפולנית) ויקיפדיה הפולנית, ברשת החברתית פייסבוק ויקיפדיה הפולנית, ברשת החברתית אקס (טוויטר) ויקיפדיה הפולנית, ברשת החברתית אינסטגרם ערך זה הוא קצרמר בנושא פולין ובנושא תקשורת. אתם מוזמנים לתרום לוויקיפדיה ולהרחיב אותו. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
קורטן

האם התכוונתם ל... איזוטרטינואין – תרופה הנמכרת בשמות המסחריים קוראטן או רואקוטן פלדת קורטן - פלדת בליה, סוג של פלדה, בעל מראה חלוד דייוויד קורטן – מחבר ספרים התומכים בהתנגדות גלובלית, ואחד ההוגים הבולטים של תנועה זו גוסטבו קוורטן – טניסאי ברזילאי
שאול מתניה

שאול מתניה (8 במרץ 1937 - 20 ביולי 2017) היה כדורגלן ישראלי ששיחק במכבי תל אביב ובנבחרת ישראל. את הקריירה כשחקן כדורגל התחיל כבר בגיל 12, כאשר הצטרף לקבוצת הנערים של מכבי תל אביב. ב-1953 עלה לקבוצה הבוגרת בפעם הראשונה. הוא שיחק בעמדת המגן ולעיתים בעמדת הבלם, והיה מעוז ההגנה של הקבוצה במשך שלוש עשרה שנים. כשחקן פעיל זכה בשלוש אליפויות ובשישה גביעי מדינה. מתניה זכה בתואר כדורגלן העונה בישראל לעונת 1961/1962 אז נחשב בין שחקני ההגנה האיכותיים בליגה. לזכותו 17 הופעות בנבחרת ישראל, הראשונה שבהן ב-1956 במוסקבה, בטורניר הקדם אולימפי מול ברית המועצות. מתניה נפטר ב-20 ביולי 2017, בגיל 80. מכבי תל אביב: אליפויות: 3 (1953/1954, 1955/1956, 1957/1958) גביעי מדינה: 6 (1953/1954, 1954/1955, 1957/1958, 1958/1959, 1963/1964, 1964/1965) כדורגלן העונה בישראל: 1961/1962 שאול מתניה, באתר ההתאחדות לכדורגל בישראל שאול מתניה, באתר National Football Teams שאול מתניה, באתר FootballDatabase.eu עמוד השחקן של שאול מתניה באתר ההתאחדות לכדורגל בישראל מתניה נפרד ממכבי ת"א לאחר 17 שנות שרות, מעריב, 2 ביוני 1966 משה שיינמן, שחקן העבר שאול מתניה הלך לעולמו, באתר ynet, 20 ביולי 2017 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.